גושן בהופעה בקריית ארבע
**נתן גושן** (נולד ב-6 באוגוסט 1986, א' באב ה'תשמ"ו) הוא זמר-יוצר, פזמונאי, מלחין, מעבד מוזיקלי, ומוזיקאי ישראלי.

ביוגרפיה
--------

נולד בשם **מתן גושן** בלוד, לאבידן חיים (קצין קרבי וסוכן מוסד לשעבר) ולטובה אורנשטיין, וגדל במשפחה חילונית. בגיל 13 התחיל לנגן בגיטרה לבד, ושנה אחר כך זכה בתחרות כישרונות צעירים בלוד. כשהיה בן 15, החל בתהליך חיפוש ובירור עצמי, מה שהוביל לחזרה בתשובה. למשך תקופה אף עזב את הבית והלך לקבר רבי שמעון בר יוחאי שבהר מירון, שם התבודד במשך שלושה חודשים ונהג לנגן בגיטרה בהרים. לאחר תקופה עבר להתגורר בשכונת מאה שערים בירושלים, כשהוא מזהה את עצמו כמקורב לזרם הברסלב, בו רצוי ומקובל העיסוק במוזיקה. כשאביו נפטר הוא שינה את שמו ל**נתן** עקב התייעצות עם רבנים בקהילתו, בהמלצתו של הרב חיים קניבסקי, שהיה ממנהיגי הציבור החרדי-ליטאי.

בצה"ל שירת גושן כחייל מפקדה בגדס"ר גבעתי, לאחר שנפלט מהמסלול של פלחה"ן גבעתי.

קריירה
------

### 2010–2011: תחילת דרכו ואלבום הבכורה

גושן התפרסם לראשונה בשנת 2010, כאשר כתב לאלבומה של רוני דלומי "קצת אחרת" את המילים העבריות לשירים "קצת אחרת" ו-"כך או כך". שני השירים יצאו כסינגלים וזכו להצלחה. בסוף אותה שנה התפרסם השיר "עדיין ריק", שכתב והלחין גושן לזמר לירן דנינו. גם שיר זה זכה להצלחה, והגיע לראש מצעדי הפזמונים.

בשנת 2011 שיתף גושן פעולה עם סקאזי בשיר "How to Feel Alive". באותה שנה הוציא סינגלים ראשונים כזמר, שאת כולם כתב והלחין.

השירים "כל מה שיש לי" ו"איפה את" זכו להצלחה במצעדי הפזמונים, והביאו לזכייתו של גושן בתואר "תגלית השנה" במצעד הפזמונים העברי השנתי של גלגלצ לשנת תשע"א. שירו "גבולות הגיון" זכה במקום הרביעי במצעד השנתי של גלגלצ לשנת תשע"ב. שיר נוסף של גושן שהתפרסם באותה שנה היה "שנייה ועוד אחת", שכתב והלחין לבועז מעודה.

בנובמבר 2011 יצא אלבום הבכורה של גושן, "נתן גושן". באלבום נכללים שלושת הסינגלים שהוציא לפני כן, וכן שני סינגלים שיצאו לאחר יציאת האלבום, "יודע" ו"פנים אחרות". באוקטובר 2012 זכה האלבום במעמד "אלבום זהב". כמו כן, באותה שנה זכה גושן בפרס אקו"ם למלחין השנה.

### 2012–2013: בין כל הרעשים

ב-5 בנובמבר 2012, הוציא את הסינגל הראשון מהאלבום, "עוד", השיר זכה להצלחה רבה בכך שהגיע לצמרת המצעדים השבועיים של גלגלצ, מדיה פורסט וכאן גימל.

ב-19 בינואר 2013 הוציא את הסינגל השני מהאלבום, "מה אם נתנשק" שזכה גם הוא להצלחה רבה.

במרץ 2013 יצא אלבומו השני של גושן, "בין כל הרעשים", בהפקתו המוזיקלית של יועד נבו.

### 2015: דברי איתי יותר

בפברואר 2015 יצא הסינגל הראשון מתוך אלבומו השלישי, הנקרא "סערה", ואחריו, במאי 2015 יצא הסינגל השני מתוך האלבום, הנקרא "דברי איתי יותר". השיר הגיע למקום השישי במצעד השבועי של מדיה פורסט. הסינגל השלישי מהאלבום, "Thinking About it (Let It Go)‎", יצא לאור ב-27 ביולי 2015, השיר זכה להצלחה רבה בישראל ובעולם, והגיע למעמד פלטינה בהולנד, ומעמד זהב בנורווגיה דנמרק ושוודיה.

ב-2015 השתתף כשופט אורח בקבוצת הצעירים בתוכנית הכישרונות "אקס פקטור ישראל" בערוץ 2.

ב-4 באוגוסט, יצא לאור אלבומו השלישי של גושן, "דברי איתי יותר". ב-10 באוגוסט, הוכתר על ידי גלגלצ כ"איש השנה", לצד התקווה 6 ועברי לידר.

### 2016–2017: שלושים

ב-4 בפברואר 2016 הוציא נתן גושן סינגל בשם "זה שלנו". ב-21 בנובמבר, הוציא נתן גושן סינגל בשם "חיכיתי". השיר הגיע למקום ה-19 במצעד השני של גלגלצ לשנת תשע"ז ולמקום ה-26 במצעד השנתי של רשת גימל באותה שנה.

ב-12 בפברואר 2017 הוציא גושן סינגל בשם "26" שהגיע למקום ה-13 במצעד השנתי של גלגלצ לשנת תשע"ז. ב-24 במאי 2017 יצא לאור אלבומו הרביעי של גושן, שלושים.

ב-11 בספטמבר 2017 הוציא גושן את הסינגל "כחומר ביד היוצר", סינגל ראשון מתוך האלבום צמאה 4, פרויקט אלבומי ניגוני חב"ד של נאור כרמי. ב-24 בספטמבר, הוציא גושן סינגל באנגלית הנקרא "Home".

### 2018–הווה: סיפור אחר ובאתי לחלום

בשנת 2018 השתתף בסרטו של אבי נשר, "סיפור אחר", שבו גילם זמר חילוני שחזר בתשובה והפך לחרדי, אך ממשיך להופיע בפני קהל חילוני. בנוסף, הוציא את פסקול הסרט כאלבום. בדצמבר 2018 הוציא את השיר "באתי לחלום".

במרץ 2019 הוציא גושן את הסינגל "מתגעגעת". ב-10 במאי, יצא השיר "Nana Banana" של נטע ברזילי, שכתב יחד עם ברזילי וסתיו בגר. ב-16 ביולי, הוציא את השיר "חזרי אלי", שזכה להצלחה רבה בכך שהגיע למקום הראשון במצעד הרשמי של גלגלצ. ב-24 בנובמבר, הוציא את השיר "נחכה לך" בדואט עם הזמר ישי ריבו.

ב-16 בפברואר 2020, יצא לאור אלבומו השישי של גושן, באתי לחלום. ב-27 בפברואר, יצא לאור השיר "Roots" בביצוע עדן אלנה שכתב והלחין יחד עם סתיו בגר, כחלק ממשדר "השיר הבא לאירוויזיון" ב-3 במרץ 2020 בכאן 11. ב-8 בנובמבר באותה שנה, יצא לאור הסינגל "חיים מאושרים", ביחד עם הזמרת עדן בן זקן.

ב-14 במרץ 2021, הוציא את הסינגל "שני ילדים בעולם", וב-7 באפריל 2022 הוציא את השיר "יש בלאגן גדול".

חיים אישיים
-----------

גושן התקרב ליהדות ומאוחר יותר חזר בתשובה, ובשנת 2016 אמר כי הוא מקפיד על אוכל כשר, ובעקבות התקרבותו לדת, אף נפרד מארוסתו אשר התקשתה בכך.

ב-1 במרץ 2021, התארס גושן ללירון אלביליה שהשתתפה בתוכנית המציאות המוזיקלית "אייל גולן קורא לך". ב-16 במרץ נישאו השניים, ובמרץ 2022 נולדה בתם הבכורה. נכון לשנת 2022, הזוג מתגורר בירושלים.

דיסקוגרפיה
----------

 ערך מורחב – **דיסקוגרפיה של נתן גושן**  

### אלבומי אולפן

* 2011: *נתן גושן*
* 2013: *בין כל הרעשים*
* 2015: *דברי איתי יותר*
* 2017: *שלושים*
* 2020: *באתי לחלום*

### אלבומי פסקול

* 2018: *סיפור אחר*

קישורים חיצוניים
----------------

ויקישיתוף מדיה וקבצים בנושא **נתן גושן** בוויקישיתוף
* 

* אתר האינטרנט הרשמי של נתן גושן
* נתן גושן, ברשת החברתית פייסבוק

* נתן גושן, ברשת החברתית אינסטגרם

* נתן גושן, סרטונים בערוץ היוטיוב

* נתן גושן, במיזם "אישים" לתיעוד היצירה הישראלית

* נתן גושן, במסד הנתונים הקולנועיים IMDb (באנגלית)

* נתן גושן, באתר שירונט

* נתן גושן, באתר אייטונס (באנגלית)

* נתן גושן, באתר ספוטיפיי

* נתן גושן, באתר MusicBrainz (באנגלית)

* נתן גושן, באתר Discogs (באנגלית)

* נתן גושן, באתר Tab4u

* נתן גושן, באתר Genius

* נתן גושן, באתר סטריאו ומונו

* נתן גושן, דף שער בספרייה הלאומית
* אסף נבו, ‏אלוהים נתן, גושן לקח, באתר ‏מאקו‏, 31 במרץ 2011
* אסף נבו, ‏פריצת השנה: נתן גושן, באתר ‏מאקו‏, 28 בספטמבר 2011
* רוי רגב, נתן גושן נותן את כל מה שיש לו, באתר Xnet‏, 26 בנובמבר 2011
* בן זילכה, כובע קסמים: נתן גושן הוא יותר מוצר מאשר מוזיקאי, באתר nrg‏, 19 בדצמבר 2011
* אלעד בילו, באמונה שלמה: השנה של נתן גושן, באתר Xnet‏, 1 בספטמבר 2013
* בלי פילטר: שיחה אישית עם נתן גושן, באתר וואלה!‏, 20 באוגוסט 2015 סרטונים
* צפו: נתן גושן בהופעה חיה באולפן וואלה! NEWS, באתר וואלה!‏, 4 באוגוסט 2016
* אתר למנויים בלבד  יניב חלילי, פה זה כן אירופה, באתר "ידיעות אחרונות", 2 בדצמבר 2016
* נתן גושן מספר את הכל, סרטון באתר יוטיוב (אורך: 11:54)
* אינה טוקר, נתן גושן: "החיבור ביני לאבי נשר הוא מעל הטבע", באתר ynet, 26 באוקטובר 2018 סרטונים
* ריקי רט, ‏בין העולמות, בעיתון מקור ראשון, 5 בנובמבר 2018
* הילה קורח, "רציתי בית אחר": נתן גושן על הילדות, ההתחזקות - ועל רומנטיקה, החדשות 13, 11 בינואר 2020
* אתר למנויים בלבד  רז שכניק, ארץ גושן, באתר "ידיעות אחרונות", 9 ביולי 2021

הערות שוליים
------------

1. ↑  השיר החדש של נתן גושן יפתיע אתכם - האזינו, באתר כיפה, ‏11 בדצמבר 2018
2. ↑  רז שכניק, ארץ גושן, **ידיעות אחרונות, 7 לילות , 9 ביולי 2021**
3. ↑  אסף נבו, ‏נתן גושן מקליט בלונדון וחוגג אלבום זהב, באתר ‏מאקו‏, 29 באוקטובר 2012
4. ↑  פרסי אקו"ם, באתר אקו"ם
5. ↑  המצעד השבועי, באתר גלגלצ, ‏10 בינואר 2013
6. ↑  אסף נבו, ‏בין כל הרעשים נתן גושן נשמע מצויין, באתר ‏מאקו‏, 11 במרץ 2013
7. ↑  המצעד השבועי של מדיה פורסט, באתר מדיה פורסט, ‏17-23 במאי 2015
8. ↑  שיא בינלאומי חדש לנתן גושן – 50 מיליון השמעות בשירות הספוטיפיי, באתר יוסמיוסיק
9. ↑  נתן גושן: אירופה אוהבת את Thinking About It, באתר יוסמיוסיק
10. 1 2  וואלה! תרבות‏, המצעד הישראלי השנתי של גלגלצ ו-וואלה!, באתר וואלה!‏, 19 בספטמבר 2017
11. ↑  קוביס, נתן גושן מבצע: כחומר ביד היוצר, באתר ערוץ 7, 11 בספטמבר 2017
12. ↑  ננה בננה: השיר החדש של נטע ברזילי, באתר ynet, 10 במאי 2019
13. ↑  "נחכה לך": ישי ריבו ונתן גושן משיקים את הדואט החדש. צפו, באתר "סרוגים", 24 בנובמבר 2019
14. ↑  האזינו: סינגל חדש של נתן גושן, באתר כיפה, ‏6 בפברואר 2020
15. ↑  שגיא בן נון‏, האזינו: אחד מארבעת השירים האלו ייצג את ישראל באירוויזיון, באתר וואלה!‏, 27 בפברואר 2020
16. ↑  יניב חלילי, קופנהגן, נתן גושן: נפרדתי מארוסתי בגלל שמירת שבת, באתר ynet, 30 בנובמבר 2016
17. ↑  נתן גושן התארס -, באתר ערוץ 7, 1 במרץ 2021
18. ↑  יהונתן גוטליב, מזל טוב! נתן גושן התחתן, באתר ערוץ 7, 16 במרץ 2021
19. ↑  מיקי לוין, ‏בעקבות המצב המתוח: נתן גושן הזמין לזרים חדר במלון, באתר מעריב אונליין, 19 במאי 2021
20. ↑  הזמר נתן גושן ורעייתו לירון חובקים בת בכורה, מקומונט ירושלים, 9 במרץ 2022

| נתן גושן |
| --- |
| דיסקוגרפיה |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |
| אלבומי פסקול | סיפור אחר |
| פילמוגרפיה | סיפור אחר |
| ערכים קשורים | יוניסל • NMC • טדי יזמות והפקות |

| נתן גושן - סינגלים |
| --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |
| *בין כל הרעשים* | "עוד" • "מה אם נתנשק" • "רץ לשום מקום" • "למרות הכל" |
| *דברי איתי יותר* | "סערה" • "דברי איתי יותר" • "Thinking About It (Let It Go)" |
| *שלושים* | "זה שלנו" • "חיכיתי" • "26" • "דור הסתלבט" |
| *סיפור אחר* | "סיפור אחר" |
| *באתי לחלום* | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |
| השתתפות בסינגלים | "הייתי כאן" • "מתחילים מחדש" |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297165905171
* ISNI: 0000 0003 6998 2906
* LCCN: no2012155749
* MusicBrainz: bf580a37-46c5-4d78-b157-a3ff81e85374
* VIAF: 234837170
* WorldCat: lccn-no2012155749

 |